Mestská časť Bratislava–Dúbravka

Materiál na 22. rokovanie 
Miestneho zastupiteľstva
3. novembra 2009

NÁVRH
na schválenie prevodov vlastníctva obecných bytov a spoluvlastníckych podielov na spoločných častiach, zariadeniach, príslušenstve domu a na zastavaných pozemkoch

___________________________________________________________________

							

Predkladateľ                                                                      Materiál obsahuje :

PhDr. František Guth	 					1. Návrh uznesenia
prednosta							2. Uznesenie Miestnej rady
3. Stanovisko komisie 
4. Dôvodová správa                                                                                                                         5. Prehľad prevodov                                                    

Zodpovedný
PhDr. František Guth			
prednosta

Spracovateľ 
Bc. Anna Kupková
majetkovo-právne oddelenie

Návrh  uznesenia 
Miestne zastupiteľstvo mestskej časti Bratislava-Dúbravka
schvaľuje

prevody vlastníctva obecných bytov a spoluvlastníckych podielov na spoločných častiach, zariadeniach, príslušenstve domu a na zastavaných pozemkoch podľa predloženého zoznamu žiadateľov:

1.	Bekeová Katarína a Beke Norbert, Kpt. Rašu 19/11, 1-izbový,
2.	Szekvölgyi Jozef a Szekvölgyiová Janka, Drobného 4, 3-izbový,

Uznesenie Miestnej rady
č. 294/2009 z  13. októbra 2009

Miestna rada 
odporúča
miestnemu zastupiteľstvu schváliť prevody vlastníctva obecných bytov a spoluvlastníckych podielov na spoločných častiach, zariadeniach, príslušenstve domu a na zastavaných pozemkoch podľa predloženého zoznamu žiadateľov :

Bekeová Katarína a Beke Norbert, Kpt. Rašu 19/11, 1-izbový,
Szekvölgyi Jozef a Szekvölgyiová Janka, Drobného 4, 3-izbový.

Stanovisko komisie

Stanovisko komisie sociálno-zdravotnej a bytovej zo dňa 7.10.2009:

Komisia  odporúča schváliť prevody vlastníctva obecných bytov a spoluvlastníckych podielov na spoločných častiach, zariadeniach, príslušenstve domu a na zastavaných pozemkoch  pre žiadateľov :

1. Bekeová Katarína a Beke Norbert, Kpt. Rašu 19/11, 1-izbový byt
2. Szekvölgyi Jozef a Szekvölgyiová Janka, Drobného 4, 3- izbový byt  

Dôvodová správa:

Podľa § 29a zákona č.182/1993 Z. z. v znení noviel o vlastníctve bytov a nebytových priestorov je obec povinná s nájomcom bytu, ktorý má nájom na dobu neurčitú, uzavrieť zmluvu o prevode vlastníctva bytu do dvoch rokov odo dňa, kedy nájomca požiada o prevod.

Podľa Všeobecne záväzného nariadenia hlavného mesta SR Bratislavy č. 6/1995 o prevode vlastníctva bytov a nebytových priestorov v znení neskorších predpisov (§5 ods. 7) mestská časť predloží do 90 dní od prijatia žiadosti miestnemu zastupiteľstvu návrh na schválenie prevodu vlastníctva. Návrh je predkladaný v zmysle uvedeného VZN.

Žiadatelia o kúpu obecného bytu majú v nájme obecný byt na dobu neurčitú a plnia povinnosti vyplývajúce z nájomného vzťahu. Žiadatelia ku dňu podania žiadosti spĺňajú podmienky na prevod bytu a spoluvlastníckych podielov na spoločných častiach, zariadeniach, príslušenstve domu a na zastavaných pozemkoch do osobného vlastníctva.

Katarína Bekeová je nájomníčkou bytu č. 11 na Kpt. Rašu 19 na základe súhlasu starostu mestskej časti Bratislava-Dúbravka k uzatvoreniu nájomnej zmluvy č. 254-7-9233/06. Nájomná zmluva bola uzatvorená dňa 15.11.2006 s dobou trvania od 1.12.2006 do 30.11.2009. Listom č.j. 7324/09 zo dňa 9.7.2009 nájomníčka požiadala o zmenu nájmu na dobu neurčitú. Komisia sociálno-zdravotná a bytová na svojom zasadnutí dňa 19.8.2009 žiadosť schválila. Nájomnou zmluvou zo dňa 20.8.2009 bola od 1.9.2009 predĺžená doba nájmu na neurčito. Všetky záväzky vyplývajúce z nájmu si nájomníčka riadne plnila.

Jozef Sekvölgyi je nájomníkom bytu č. 46 na Drobného 4 na základe súhlasu starostu mestskej časti Bratislava-Dúbravka k uzatvoreniu nájomnej zmluvy č. 254-14-13/2009. Nájomná zmluva bola uzatvorená dňa 5.8.2009 s dobou trvania od 1.9.2009 na dobu neurčitú. Byt je náhradou za služobný byt na ZŠ Nejedlého 8, ktorý bol v nájme na základe rozhodnutia o pridelení služobného bytu ObHSŠZ a DJ-IV v Bratislave zo dňa 14.1.1985. Nájomníkovi zaniklo právo na užívanie služobného bytu z dôvodu rozviazania pracovného pomeru v roku 1996. Z dôvodu, že nebola do troch mesiacov od ukončenia pracovného pomeru podaná zo strany prenajímateľa výpoveď z nájmu služobného bytu, podľa §1 ods. 5 zák. č. 189/1992 Zb. v znení účinnom do 30.11.2001 stráca byt povahu služobného bytu. Z tohto dôvodu došlo v júli 2009 k mimosúdnej dohode a prideleniu náhradného bytu. Všetky záväzky vyplývajúce z nájmu si nájomník riadne plnil.